Að útbúa spennandi nesti fyrir börnin í skólann er alveg meira en að segja það stundum . Á okkar heimili er lagt mikið uppúr því að þau fari með ávexti og grænmeti með sér . En þau tauta nú stundum um það að „ allir “ hinir fái að koma með brauðmeti eða annað með sér í nesti . Það er því gaman að bjóða stundum uppá einhverja tilbreytingu í nestisboxið . Ég spyr börnin gjarnan hvað þau langi að taka með sér og 9 ára sonur minn svarar nánast alltaf því sama : „ Pizzu “ , enda er hann forfallinn pizzu aðdáandi drengurinn . Ég ákvað því að búa til nestisvæna pizzu og útkoman sló í gegn meðal allra á heimilinu , meira að segja gat sá minnsti bara alls ekki beðið með að smakka á meðan ég tók myndir eins og sjá mátti á Instagram um daginn . Skorið eins og pizza í litlar „ sneiðar “ sem auðvelt er að stinga með í nestisboxið .